# Csongrád Város Jegyzőjétől „M”

Témafelelős: dr. Barcsi Judit

Száma: Önk/1-2/2023

***ELŐTERJESZTÉS***

**Csongrád Városi Önkormányzat Képviselő-testületének**

**2023. január 26-ai ülésére**

**Tárgy:** a közterület elnevezés és a házszámozás helyi szabályozásáról szóló 21/2016.(IV.29.) önkormányzati rendelet módosítása

# Tisztelt Képviselő-testület!

A Csongrád-Csanád Vármegyei Kormányhivatal az előterjesztés mellékletei szerinti törvényességi felhívással élt a közterület elnevezés és a házszámozás helyi szabályozásáról szóló 21/2016.(IV.29.) önkormányzati rendelet 4.§(4) bekezdésének hatályon kívül helyezése érdekében.

A Rendelet hatályba lépése óta a javaslatokat véleményező bizottság neve változott, ezért a 7.§ (3)bekezdésben a Városgazdasági, Ügyrendi-és Összeférhetetlenségi Bizottságot kérem szerepeltetni.

Fentiek alapján indítványzoom a T. Képviselő-testületnek, hogy a felhívásnak eleget téve, a rendelet-módosítás tervezetét fogadja el!

A Rendelet módosításának várható következményeiről – az előzetes hatásvizsgálat eredményéről az alábbi tájékoztatást adom:

1. **1. A rendelet megalkotásának valamennyi jelentősnek ítélt hatása, különösen:**

*1.1. Társadalmi, gazdasági, költségvetési hatása:* nem releváns

*1.2. Környezeti és egészségi következményei***:** nem releváns

*1.3. Adminisztratív terheket befolyásoló hatása***:** nem releváns

**2. A jogszabály megalkotásának szükségessége, a jogalkotás elmaradásának várható következményei:**

# A rendelet módosítására a Magyarország helyi önkormányzatairól szóló 2011. évi CLXXXIX. törvény 14/A.§ (1) bekezdésére figyelemmel kerül sor, melynek értelmében *„minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.”* A hatályos helyi szabályozás e rendelkezéssel ellentétes, így hatályon kívül helyezése indokolt.

**3. A jogszabály alkalmazásához szükséges személyi, szervezeti, tárgyi és pénzügyi     feltételek:**

A rendelet alkalmazása nem igényel többlet személyi és tárgyi feltételt.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2023. január 17.

Dr. Juhász László

jegyző

**Csongrád Város Önkormányzata Képviselő-testületének .../.... (...) önkormányzati rendelete**

**a közterület elnevezés és a házszámozás helyi szabályozásáról szóló**

**21/2016. (IV. 19.)önkormányzati rendelet módosításáról**

Csongrád Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 51. § (5) bekezdésében és a 143. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában meghatározott feladatkörében eljárva a következőket rendeli el:

**1. §**

A közterület elnevezés és a házszámozás helyi szabályozásáról. című 21/2016.(IV.29.) önkormányzati rendelet 7. § (3) bekezdése helyébe a következő rendelkezés lép:

„(3) A javaslatokat a Képviselő-testület Városgazdasági, Ügyrendi-és Összeférhetetlenségi Bizottsága véleményezi.”

**2. §**

Hatályát veszti a közterület elnevezés és a házszámozás helyi szabályozásáról című 21/2016.(IV.29.) önkormányzati rendelet 4. § (4) bekezdése.

**3. §**

Ez a rendelet 2023. február 1-jén lép hatályba.

Bedő Tamás sk. Dr. Juhász László sk.

polgármester jegyző

Végső előterjesztői indokolás

A rendelet módosítására a Magyarország helyi önkormányzatairól szóló 2011. évi CLXXXIX. törvény 14/A.§ (1) bekezdésére figyelemmel kerül sor, melynek értelmében *„minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.”* A hatályos helyi szabályozás e rendelkezéssel ellentétes, így a 4.§ (4) bekezdés hatályon kívül helyezése indokolt.

A rendelet 7.§ (3) bekezdésében a véleményező bizottság nevének aktualizálása szükséges.



